Luettelo Särkänniemen laitteista
Käytössä olevat laitteet

| Laitteen nimi | Otettu käyttöön | Turvaraja | Kuva | Muuta tietoa |
| --- | --- | --- | --- | --- |
| Auto Racing | n/a | yksin 120 cm, aikuisen kanssa 100cm |  | Klassinen törmäilyautorata. Vuoteen 2010 saakka laitteen nimi oli entisen sponsoriyrityksen mukaan Volvo Racing. |
| BOOM | 2019 | yksin 140 cm, aikuisen kanssa 120cm |  | BOOM on tornilaite, jossa vaunu nousee tornia pitkin suoraan ylös ja alas. Laiteajo kestää noin 1,5 minuuttia ajo-ohjelmasta riippuen. BOOM on noin 68 metriä korkeana huvipuiston toiseksi korkein rakennelma Näsinneulan jälkeen. |
| Pomppivat Porkkanat | 2012 (Uudistettu 2023) | 105 cm |  | Laitteessa istutaan porkkanan mallisissa vaunuissa, jotka pomppivat ylhäältä alas ajon aikana koko laitteen pyöriessä samanaikaisesti ympäri. |
| Hassu Bussi | n/a | yksin 105 cm aikuisen kanssa ei rajaa |  | Laitteen bussia muistuttava gondoli heilauttaa matkustajansa ylös ja takaisin maahan. Laite sopii pienille lapsille, joille kova vauhti on liikaa. |
| High Voltage | 2014 | 130 cm |  | High Voltage aloittaa pyörimisen maassa ja tempaisee sen jälkeen 24 matkustajaa ylös yli 15 metrin korkeuteen. Laitteen istuimet pyörivät ajon aikana vapaasti. Yläosa pyörii maksimissaan 12 kierrosta minuutissa ja varsi 4 kierrosta minuutissa. |
| Hype | 2017 | 140 cm |  | Todellisille hurjapäille suunnattu teräksinen vuoristorata, joka kiihdyttää vaunun ja matkustajat parhaimmillaan 100 kilometrin tuntivauhtiin. Rata nousee korkeimmillaan reiluun 46 metriin, ja radan pituus on 259 metriä. Korkeimmassa kohdassaan laite tekee täyden korkkiruuvikäännöksen. Hype on Pohjoismaiden ensimmäinen kolmesti laukaistava vuoristorata ja avaamisen aikaan Suomen korkein laukaistava vuoristorata, jonka tittelin on myöhemmin vienyt Linnanmäen Taiga. Laiteajo kestää noin minuutin. |
| Järvikaruselli | 1996 | yksin 105cm, aikuisen kanssa ei rajaa |  | Koko perheen karuselli, joka nousee rauhallisesti yläilmoihin musiikin tahdissa, keinuen samalla. Tunnettiin aiemmin nimellä Huvimaja. |
| Kahvikupit | n/a | 100 cm (vain alle 140 cm) |  | Lasten karuselli, jossa voi säätää vauhdin itse pyörittämällä kuppigondoliaan sen verran kuin haluaa. |
| Postiseikkailu | 1981 | yksin 105 cm, aikuisen kanssa ei rajaa |  | Koko perheelle sopiva postiautorata, joka kulkee pitkin Näsijärven rantaa. Vuoteen 2023 asti nimenä oli Kantti X Kantti. |
| Karamelli-karuselli | 1993 | yksin 105 cm, aikuisen kanssa ei rajaa |  | Klassinen karuselli, joka soittaa pyöriessään karusellille tunnusomaista musiikkia. |
| Keinukaruselli | 2018 | yksin 120 cm, aikuisen kanssa 100cm |  | Keinukaruselli on uudistettu versio aiemmasta Ilmaveivistä, jossa on myös kahden istuttavia penkkejä. Laite siirrettiin uuteen paikkaan vuonna 2023. |
| Koskiseikkailu | 1999 | yksin 140 cm, aikuisen kanssa 120cm |  | Lähes puoli kilometriä pitkä koskenlaskurata, jossa on mm.  tunneli ja vesiputous. Samankaltainen laite on Linnanmäellä sijaitseva Hurjakuru. |
| Pörriäinen | n/a | vain alle 140 cm |  | Lasten laite, jossa kuljetaan ampiaisen mallisissa vaunuissa. |
| Majakka | 2012 | yksin 120 cm, aikuisen kanssa 105 cm |  | Noin 10 metrin korkuinen vapaapudotustorni. Samanlainen laite on Linnanmäellä nimellä Hypytin. |
| MotoGee | 2010 | 120 cm |  | Moottoripyöräilyteemoitettu vuoristorata, joka kiihdyttää vaunut 65 kilometrin tuntivauhtiin alle kahdessa sekunnissa. Radan korkein kohta on 13 metrissä, ja sen pituus on 364 metriä. |
| Karkkilaiva | 2004 | yksin 105 cm, aikuisen kanssa ei rajaa |  | Venettä muistuttava laite, joka keinumisen lisäksi myös pyörii. |
| Possujuna | 1984 | vain alle 140 cm |  | Lasten oma junalaite, jonka vaunut muistuttavat porsaita. Todellinen Särkänniemi-klassikko. |
| Lentsikat | n/a | 100 cm - 140 cm |  | Lapsille varattu lentokonelaite, jossa voi itse päättää, millä korkeudella lentää ja väistellä muita koneita. |
| Rekkaralli | n/a | 100 cm - 140 cm |  | Rauhallinen lasten autorata, jossa on erilaisia autoja rekasta poliisiautoon. Laite sijaitsee Viikinkilaivan ja MotoGeen välissä. |
| Lepakkolähetti | 2008 | yksin 120 cm, aikuisen kanssa 100 cm |  | Pyörivä laite, jossa matkustajat voivat vaikuttaa korkeuteensa polkemalla vaunun polkimia. Samanlainen laite on Linnanmäellä nimellä Propelli. |
| Take Off | 2006 | 130 cm |  | Vauhdikkaasti pyörivä laite, joka nousee kaltevaan asentoon ja jopa 14 metrin korkeuteen. Laitteessa on neljä gondolia, joihin jokaiseen mahtuu kymmenen matkustajaa kerrallaan. |
| Tornado | 2001 | 140 cm |  | Noin 700 metriä pitkä vuoristorata, jonka vaunut kulkevat kiskojen alla. Radan varrella on pari asteen silmukka, cobra-kaksoissilmukka, tunneli sekä monta pituusakselin suuntaista kiertoa. Ajoon sisältyy myös kaksi kierrettä, joista jälkimmäisessä matkustaja roikkuu hetkellisesti ylösalaisin. Rata on korkeimmillaan 25 metrin korkeudessa, ja junan huippunopeus on 75 kilometriä tunnissa. |
| Troika | 1975 | yksin 120 cm, aikuisen kanssa 100 cm |  | Varsikaruselli, joka kieputtaa matkustajiaan vinhasti hämähäkkimäisten rautakourien varassa. Troika on Särkänniemen vanhin yhä käytössä oleva laite. |
| Tukkijoki | 1982 | yksin 120cm, aikuisen kanssa 100 cm |  | Suomen ensimmäinen vesivuoristorata ja vesilaite, jonka on valmistanut ja rakentanut Tampereen kaupunki. Ainoastaan tukit hankittiin Ranskasta. |
| Tyrsky | 2009 | 120 cm |  | Vuoristoradan pyöreä vaunu kulkee edestakaisin aaltoilevalla radalla samalla pyörien, ja matkustajat istuvat vaunun ulkokehällä katseet vaunusta ulospäin. Laite sijaitsee niemen kärjessä aivan Näsijärven rannalla. Laitteen korkeus on 16 metriä, pituus 80 metriä ja maksiminopeus 70 km/h. |
| Vauhtimato | 1986 | yksin 120 cm, aikuisen kanssa 100 cm |  | Lapsille suunnattu vuoristorata, joka kulkee korkeimmillaan 3,3 metrissä, ja junan huippunopeus on 26 km/h. Vaunu kiertää 60 metrin pituisen radan muutaman kerran ympäri kierroksen aikana. |
| Viikinkilaiva | 1988 | yksin 120 cm, aikuisen kanssa 100 cm |  | Laitteen laivanmuotoinen gondoli heiluu vapaasti pitkittäin puolelta toiselle. Vastaava laite on myös Linnanmäellä. Laite tunnettiin aiemmin nimellä Viking ja Viikinkilaiva. |
| X | 2016 | 140 cm |  | Todellinen extreme-laite, joka pyörittää asiakkaitaan ajon aikana edestakaisin ilmassa ja lopulta pyörii akselinsa ympäri 360 astetta aina yli 30 metrin korkeudessa jopa 80 kilometrin tuntinopeudella. G-voimia on ajon aikana parhaimmillaan jopa 4,8G. Laiteajo kestää noin 3 minuuttia. |